Title: Introducció al tema 2
Course: Música 2n-3r ESO 1r T > Section: Tema 2

1. Presentació del tema
Tot i que la música i els instruments ja apareixen a la prehistòria, començarem el viatge a l’època medieval, al voltant del canvi de mil·lenni. Els monestirs de l’època medieval eren edificis religiosos que tenien molta activitat musical, ja que hi vivien els monjos que practicaven la litúrgia durant moltes hores. Aquests espais també eren centres culturals, allà s’hi llegia, escrivia i cantava molt. Però, què cantaven?
La música medieval era religiosa, però també n’hi havia de profana. El mateix va passar quan al segle XV, a Itàlia va ressorgir un nou pensament basat en l’antiguitat clàssica, el Renaixement. En aquesta època la música es trasllada a les ciutats, a les esglésies i palaus. Hi ha un gran canvi en les funcions de la música, la composició i els instruments, que formaren part d’una època on totes les arts van prendre una importància cabdal.
2. Activitats
En aquest tema trobaràs activitats que seran per avaluar l'aprenentatge competencial i d'altres que et serviran perquè puguis interactuar amb alguns exercicis i tu mateix posar-te a prova del que estàs aprenent.
Les tasques que s'avaluen estan enumerades i s'indiquen les pautes per a fer-les i com s'avaluarà l'activitat. Has de ser molt precís en fer les tasques tal com es demana.
3. Pla de treball
El teu professor et guiarà al llarg del tema, on aniràs trobant les activitats que hauràs d'anar fent.
Cal que vigilis sovint el calendari i als fòrums d'avisos i notícies i de dubtes del curs, on pots formular també les qüestions que creguis oportunes.
Com a recurs trobaràs el llibre La història de la música medieval i del Renaixement que t'ha de servir com a guia dels conceptes que caldrà tenir clars per assolir les competències.
4. Objectius
    - Utilitzar estratègicament els elements del llenguatge visual, musical i corporal per analitzar les  produccions artístiques.
    - Compondre amb elements dels llenguatges artístics utilitzant eines i tècniques pròpies de cada àmbit.
    - Gaudir de les experiències i creacions artístiques com a font d’enriquiment personal i social.
    - Fer ús del coneixement artístic i de les seves produccions com a mitjà de cohesió i d’acció prosocial.

5. Avaluació
Les tasques que són avaluables estan enumerades i s'han de trametre al Moodle, les altres (no enumerades) estan pensades perquè puguis saber si vas adquirint l'assoliment dels continguts.
Trobaràs tasques parcials a cada capítol i una de final que inclou l'assoliment competencial de tot el mòdul.
Hi ha tasques individuals, de parella i de grup de tres. Cadascuna té diferents tipus d'avaluació que trobaràs a cada tasca.
Assegura't bé que compleixes el termini de lliurament.