Title: Guia didàctica del professorat
Course: Música 2n-3r ESO 1r T > Section: La maleta de músiques

1. Descripció del curs: característiques, a qui va dirigit, qüestions generals a tenir en compte

Els estils musicals és una proposta dissenyada per a l’alumnat que cursi la matèria ordinària de Música a 2n/3r ESO. En el primer trimestre s’aborden dos blocs: el primer sobre Els elements musicals i el segon tracta La música medieval i del Renaixement.

L’enfocament de la temàtica es desenvolupa a partir de l’aprenentatge dels elements musicals, la seva identificació i la seva anàlisi. Aquest punt de partida ha de permetre a l’alumne ser capaç de comprendre les característiques fonamentals de la música en cada període. D’aquesta manera s’inicia la preparació del viatge a través de la història de la música que es desenvoluparà al llarg del curs i que arribarà fins el segle XX.

En el primer tema s’introdueixen els elements musicals com unes píndoles, visuals i sonores, que van encaixant i han de permetre la comprensió escrita i auditiva del material treballat a l’aula. El tema s'ha estructurat en capítols que poden correspondre, aproximadament, a cada setmana:

- Setmana 1. Presentació del curs. Avaluació inicial
- Setmana 2. La música, els seus elements i la seva història
- Setmana 3. Melodia i ritme
- Setmana 4. Harmonia i textura
- Setmana 5. Dinàmica i timbre
- Setmana 6. Com és la meva música? Avaluació final

En el segon tema l’alumne farà un viatge per la història de la música medieval i del Renaixement. L’aprenentatge es tractarà des d’una vessant molt pedagògica que incideixi en la música com a resposta a l’activitat social de cada període, sempre tenint en compte la transversalitat amb les altres arts i l’arquitectura del moment estudiat. A tall orientatiu es proposa desenvolupar el mòdul segons cada etiqueta, aroximadament, per setmanes:
- Setmana 1. Anem de viatge! Introducció
- Setmana 2. La música medieval: monestirs i joglars
- Setmana 3. La notació de la música
- Setmana 4. Text i textura. La polifonia
- Setmana 5. El Renaixement: música als temples i a la cort
- Setmana 6. Cantem! Som els trobadors del segle XXI. Avaluació final

2. Ubicació en el currículum i competències

El curs forma part del currículum de l’àmbit artístic, amb els següents continguts curriculars que es proposen per a 2n/3r d’ESO:

Primer tema

Dimensió 1: Percepció i escolta
Competència 1. Utilitzar estratègicament els elements del llenguatge visual, musical i corporal per analitzar les produccions artístiques.

- CC2. Elements i patrons musicals
- CC3. Organologia i classificació dels instruments

Competència 2. Mostrar hàbits de percepció reflexiva i oberta de la realitat sonora i visual de l’entorn natural i cultural.
- CC1. Tipus d’escolta musical
- CC10. Art i societat

Dimensió 2: Expressió, interpretació i creació.
Competència 3. Interpretar música de forma individual i col·lectiva utilitzant la veu, els instruments i el cos i les eines tecnològiques.
- CC4. Formació instrumental, veu, cant i cos

Dimensió 3: Societat i cultura
Competència 8. Valorar amb respecte i sentit crític les produccions artístiques en els seus contextos i funcions.
- CC9. Eines TAC de suport a l'activitat i la producció musical
- CC10. Art i societat

Competència 9. Gaudir de les experiències i creacions artístiques com a font d’enriquiment personal i social.
- CC4. Formació instrumental, veu, cant i cos

Segon tema

Dimensió 1: Percepció i escolta
Competència 1. Utilitzar estratègicament els elements del llenguatge visual, musical i corporal per analitzar les produccions artístiques.
- CC2. Elements i patrons musicals
- CC10. Art i societat

Dimensió 2: Expressió, interpretació i creació
Competència 5. Compondre amb elements dels llenguatges artístics utilitzant eines i tècniques pròpies de cada àmbit.
- CC4. Formació instrumental, veu, cant i cos
- CC9. Eines TAC de suport a l'activitat i la producció musical

Dimensió 3: Societat i cultura
Competència 9. Gaudir de les experiències i creacions artístiques com a font d’enriquiment personal i social.
- CC4. Formació instrumental, veu, cant i cos

Competència 10. Fer ús del coneixement artístic i de les seves produccions com a mitjà de cohesió i d’acció prosocial.
- CC12. Interacció de les arts
- CC10. Art i societat

3. Metodologia emprada

A partir dels recursos presentats es proposen activitats amb les següents metodologies:

- Aprenentatge entre iguals, ha de permetre la relació entre els alumnes de manera presencial o virtual, fent possible un aprenentatge conjunt que aporti el coneixement i el consens entre els alumnes, al mateix temps que permeti l’atenció a la diversitat d’una manera pràctica i eficaç.
- Aprenentatge cooperatiu, com a recurs per a exposar els treballs dels petits grups heterogenis i que treballin de manera coordinada entre ells per tal de resoldre tasques i posar en comú el treball de tot el grup-classe.
- Aprenentatge en xarxes socials i entorns virtuals d’aprenentatge, permetrà a l’alumne aprendre a aprendre, d’una manera molt més reforçada, quan a partir dels recursos que trobarà al Moodle, ha de procurar realitzar les activitats i les tasques com a resultat d’aquest aprenentatge.
- Aprenentatge vivencial, donat que la música és un art inherent a les persones, la metodologia que situa l’alumne en el centre de les activitats li permetrà una reflexió profunda i al mateix temps una experiència personal.

4. Agrupacions dels alumnes

Les activitats que es proposen es poden realitzar de manera individual, tot i que caldrà tenir en compte les tasques adaptades per aquells alumnes que tinguin un pla individualitzat o trastorns de l'aprenentatge que requereixin una adaptació.

El format que es presenta preveu el seguiment dels temes de manera virtual, i al mateix temps, també contempla la possibilitat de fer classes presencials, possibilitant el treball de grup d’una manera efectiva per a mantenir la sociabilitat.

Per tant, trobem activitats individuals, de parelles i de petits grups que es posaran en comú en el grup-classe. Sempre cal tenir present l’atenció a la diversitat per fer agrupacions heterogènies, tant de gènere com pels trastorns d’aprenentatge.

5. Recursos necessaris

Per a la realització de manera virtual dels continguts proposats l’alumne ha de disposar de:

- Correu electrònic i accés a la plataforma Moodle
- Ordinador o tauleta amb connexió a internet

Per a la realització dels continguts proposats de manera presencial:

- Ordinador, projector, pantalla amb connexió a internet i altaveus a l’aula

6. Explicació de cada activitat: treball individual o grupal, presencial o virtual, adaptacions, restriccions, feedback i avaluació

S'han previst les possibilitats de format virtual i presencial, segons la situació que calgui afrontar. Les dues opcions s'han inclòs a la columna del format, separades per una barra.

Activitats del tema 1
Títol activitat | Descripció | Tipologia | Format virtual / presencial | Temps previst | Agrupaments | Avaluació
Com viatjava la música? Parlem-ne | Participació al fòrum de la incògnita: com viatjava la música? | General | Fòrum virtual/debat presencial | 2 h | Aportacions treball en parelles i  col·laboratiu grup general | No fet/cal revisar/fet
La melodia | Cal que l'alumne faci una gravació d'una melodia treballada a l'aula | General | Tasca tramesa fitxer/prova oral a classe | 1 h | Individual | Escala: AE, AN, AS, NA. Qualificació senzilla
El ritme | Cal que l'alumne faci una gravació d'un ritme inventat | General | Tasca tramesa fitxer/prova oral a classe | 1 h | Individual | Escala: AE, AN, AS, NA. Qualificació senzilla
L'harmonia | Treball | General | Tasca tramesa text en línia/lliurament en paper | 2 h | Individual | Escala 1-10. Qualificació senzilla
La textura | Qüestionari | General | Tasca tramesa qüestionari/escrit a l'aula | 1 h | Individual | Numèrica, un punt per pregunta, màxim 10 punts. Un únic intent
El timbre | Scape-room interactiu | General | Tasca tramesa  fitxer adjunt | 1 h | Individual | No fet/cal revisar/fet
Elements musicals | Sopa de lletres | General | H5P, cal tenir el navegador actualitzat i Java instal·lat | 1 h | Individual | Qualificació numèrica. Màxim 10 punts
Anàlisi d'elements musicals | Anàlisi d'un fragment musical | General | Tasca tramesa text en línia i fitxer sonor/exposició oral a classe | 2 h | Individual | Escala: AE, AN, AS, NA. Qualificació senzilla

Activitats del tema 2
Títol activitat | Descripció | Tipologia | Format | Temps previst | Agrupaments | Avaluació
De vacances a l'època medieval | Redacció d'un dia imaginari a l'època medieval | General | Tasca tramesa text en línia/treball en paper | 1 h | Individual | Escala: AE, AN, AS, NA. Qualificació senzilla
Els enigmes de la música medieval | Activitat interactiva | Opcional | Jclic | 1 h | Individual | Fet/no fet
Cartell del concert de música medieval | Editar cartell de concert | General | Tasca tramesa fitxer adjunt | 2 h | Grups | No fet/cal revisar/fet
La notació musical | Ordenar imatges de partitures | General | H5P, cal tenir el navegador actualitzat i Java instal·lat | 0,5 h | Individual | Fet/no fet
El perfil d'Arezzo | Crear un perfil simulacre a Instagram | General | Tasca tramesa fitxer adjunt/mural amb cartolina | 1 h | Individual | No fet/cal revisar/fet
Text i textura | Qüestionari | General | Tasca tramesa qüestionari/escrit en paper a l'aula | 1 h | Individual | Numèrica, un punt per pregunta, màxim 10 punts. Un únic intent
Enigmes Renaixement | Activitat interactiva | Opcional | Jclic | 1 h | Individual | Fet/no fet
Músiques i compositors | Qüestionari | General | Tasca tramesa qüestionari/escrit en paper a l'aula | 1,5 h | Individual | Numèrica, un punt per pregunta, màxim 10 punts. Un únic intent
Duet trobadors. Avaluació final | Interpretació musical i composició | General | Tasca tramesa fitxer adjunt audiovisual/exposició,  interpretació a l'aula | 2 h | Grups parella | Escala: AE, AN, AS, NA. Qualificació senzilla

7. Avaluació

El curs s’inicia amb una avaluació inicial no qualificadora (qüestionari) que ens aporti la informació necessària del punt de partida dels continguts assolits pels alumnes. Al mateix temps, es pretén obtenir informació de les inquietuds de l’alumnat en el terreny musical.

- Primer tema: el seguiment de la matèria es farà mitjançant l’avaluació formadora, amb tasques amb retroacció per tal que els alumnes puguin assolir les competències proposades. L’avaluació final del primer tema consistirà en un exercici pràctic individual, una anàlisi que comprengui tots els continguts proposats sobre un fragment musical que l’alumne pugui escollir lliurement.

Rúbrica del tema 1. Els elements musicals
Objectius d'aprenentatge
Indicadors
Àmbit
D (Dimensió)
C(Competència)
CC (Contingut clau)
Nivell 4 (Assoliment excel·lent) | Nivell 3 (Assoliment notable) | Nivell 2 (Assoliment satisfactori) | Nivell 1 (No assoliment)
1. Utilitzar estratègicament els elements del llenguatge visual, musical i corporal per analitzar les  produccions artístiques.
Identifica, descriu, analitza i contextualitza tots els elements de la música.
Identifica i descriu amb un alt grau de precisió els elements musicals, però no els analitza.
Identifica alguns elements musicals i els descriu bàsicament, però no els analitza.
Identifica algun element musical, però no els descriu ni els analitza.
Artístic
D1
C1
CC2
Identifica i contextualitza amb precisió la família a la qual pertanyen els instruments proposats.
Identifica un gran nombre d'instruments i la família a la qual pertanyen.
Identifica algun instrument, però no sap a quina família pertany.
Li manca l'habilitat per identificar el timbre dels instruments.
Artístic
D1
C1
CC3
2. Mostrar hàbits de percepció reflexiva i oberta de la realitat sonora i visual de l’entorn natural i cultural.
Mostra l'hàbit i l'interès de percebre de forma reflexiva i oberta els entorns més complexos de la realitat sonora i cerca nous coneixements.
Mostra l'hàbit i l'interès de percebre de forma reflexiva la realitat sonora i integra els elements percebuts.
Mostra l'hàbit de percebre el que és més evident de la realitat sonora, però no integra els elements percebuts.
Mostra amb dificultat l'hàbit de percebre de forma reflexiva la realitat sonora i no integra els elements percebuts.
Artístic
D1
C2
CC1
Identifica, descriu i analitza tots els missatges sonors de l'entorn cultural i històric proposats i els contextualitza amb detall i coherència.
Identifica, descriu i analitza la majoria dels missatges sonors de l'entorn cultural i històric proposats i els justifica d'una manera bàsica.
Identifica i descriu, però no analitza la majoria dels missatges sonors de l'entorn cultural i històric proposats i no els justifica.
Identifica amb molta dificultat alguns dels missatges sonors de l'entorn cultural i històric proposats.
Artístic
D1
C2
CC10
3. Interpretar música de forma individual i col·lectiva utilitzant la veu, els instruments i el cos i les eines tecnològiques.
Assaja i interpreta amb exactitud el repertori proposat, de memòria, amb bona entonació i una bona predisposició corporal, amb l'execució rítmica proposada.
Assaja i interpreta de manera correcta el repertori proposat, de memòria, amb una entonació correcta i una predisposició corporal que li permet l'execució rítmica proposada.
Assaja i interpreta de manera bàsica, i parcialment de memòria, el repertori proposat, amb una entonació bàsica i una execució rítmica mínima.
Assaja i interpreta amb mancances de memòria el repertori proposat, amb dificultats per a l'execució del ritme.
Artístic
D2
C3
CC4
4. Valorar amb respecte i sentit crític les produccions artístiques en els seus contextos i funcions.
Utilitza amb fluïdesa i de manera eficient les eines TAC de suport a l'activitat i a la producció musical, les diferents plataformes multimèdia i els dispositius proposats sense dificultat.
Utilitza amb correcció i de manera coherent les eines TAC de suport a l'activitat i la producció musical, i la majoria de les diferents plataformes multimèdia i els dispositius proposats.
Utilitza de manera bàsica i amb justesa les eines TAC de suport a l'activitat i la producció musical, i algunes de les plataformes multimèdia i els dispositius proposats.
Utilitza de manera precària i amb dificultat les eines TAC de suport a l'activitat i a la producció musical, i desconeix les plataformes multimèdia i els dispositiu proposats.
Artístic
D3
C8
CC9
Expressa de manera raonada les opinions, oralment i per escrit, emprant una terminologia correcta amb una actitud oberta, de diàleg i respecte.
Expressa de manera raonada les opinions, oralment i per escrit, amb una terminologia aproximada, una actitud correcta i amb respecte.
Expressa algunes opinions raonadament, oralment o per escrit, amb una lleugera aproximació a la terminologia, amb una actitud correcta i amb respecte.
Té dificultats per expressar les opinions, oralment i per escrit, amb una aproximació terminològica bàsica, i amb una actitud correcta.
Artístic
D 3
C 8
CC10
5. Gaudir de les experiències i creacions artístiques com a font d’enriquiment personal i social.
Mostra interès, iniciativa i una conducta positiva i de gaudi, amb respecte, en el procés d'interpretació del repertori proposat, i aporta noves perspectives que l'enriqueixen.
Mostra interès i una conducta positiva i de gaudi, amb respecte, en el procés d'interpretació del repertori proposat.
Mostra un interès i una conducta correcta i de gaudi, amb respecte, en algunes parts del procés d'interpretació del repertori proposat.
Mostra amb molta dificultat l'interès, la conducta correcta, i un gaudi bàsic, en algunes parts del procés d'interpretació del repertori proposat.
Artístic
D3
C9
CC4

- Segon tema: el seguiment de la matèria es farà mitjançant l’avaluació formadora, amb tasques amb retroacció per tal que els alumnes puguin assolir les competències proposades. En l'avaluació final del segon tema es proposa un treball per parelles, consistent en una interpretació de creació pròpia, basada en música i text, adequada a les característiques de l’època treballada a l’aula.

Rúbrica del tema 2. Música medieval i del Renaixement
Objectius d'aprenentatge
Indicadors
Àmbit
D (Dimensió)
C(Competència)
CC (Contingut clau)
Nivell 4 (Assoliment excel·lent) | Nivell 3 (Assoliment notable) | Nivell 2 (Assoliment satisfactori) | Nivell 1 (No assoliment)
1. Utilitzar estratègicament els elements del llenguatge visual, musical i corporal per analitzar les  produccions artístiques.
Identifica amb precisió i justificació tots els patrons musicals a l'abast i contextualitza les textures pròpies de cada estil musical treballat a l'aula.
Identifica la majoria dels patrons musicals a l'abast i descriu les textures pròpies de cada estil musical treballat a l'aula.
Identifica d'una manera bàsica alguns dels patrons musicals a l'abast i descriu la textura d'algun estil musical treballat a l'aula.
Identifica amb molta dificultat algun patró musical a l'abast, però no reconeix la textura de cap estil musical treballat a l'aula.
Artístic
D1
C1
CC2
Identifica amb precisió i justifica  les textures musicals en relació al context històric i les funcions per a les quals foren creades.
Identifica la majoria de les textures musicals en relació al context històric i les funcions per a les quals foren creades.
Identifica bàsicament algunes textures musicals i en relació al context històric i les funcions per a les quals foren creades.
Identifica  amb molta dificultat algunes textures musicals, però no les relaciona amb el context històric ni amb les funcions per a les quals foren creades.
Artístic
D1
C1
CC10
2. Compondre amb elements dels llenguatges artístics utilitzant eines i tècniques pròpies de cada àmbit.
Desenvolupa un procés de creació ajustat als paràmetres proposats i l'interpreta correctament i amb eficiència, afegint elements musical que l'enriqueixen.
Desenvolupa un procés de creació correcte, ajustat als paràmetres proposats i l'interpreta segons les pautes proposades amb afinació i justesa rítmica.
Desenvolupa un procés de creació molt bàsic que s'ajusta als paràmetres proposats, amb una interpretació elemental.
Li costa desenvolupar un procés de creació bàsic que s'ajusti als paràmetres proposats i l'interpreta amb mancances de justesa musical.
Artístic
D2
C5
CC4
Desenvolupa un procés de composició musical i l'enregistra amb eines audiovisuals per a la seva reproducció segons les orientacions proposades de manera precisa i original.
Desenvolupa un procés de composició musical i l'enregistra amb eines audiovisuals segons les orientacions proposades d'una manera correcta.
Desenvolupa d'una manera molt bàsica un procés de composició musical i l'enregistra amb eines audiovisuals segons les orientacions bàsiques proposades.
Li costa desenvolupar un procés de composició musical i mostra dificultats per a l'enregistrament amb eines audiovisuals segons les orientacions bàsiques proposades.
Artístic
D2
C5
CC9
3. Gaudir de les experiències i creacions artístiques com a font d’enriquiment personal i social.
Mostra un gaudi i una satisfacció personal molt positiva en la creació artística entre iguals, duta a terme sota els paràmetres establerts.
Mostra un gaudi i una satisfacció personal bastant positiva en la creació artística entre iguals, duta a terme sota els paràmetres establerts.
Mostra un gaudi i una satisfacció personal poc positiva en la creació artística entre iguals, duta a terme sota els paràmetres establerts.
Mostra un gaudi i una satisfacció personal gens positiva en la creació artística entre iguals, duta a terme sota els paràmetres establerts.
Artístic
D3
C9
CC4
4. Fer ús del coneixement artístic i de les seves produccions com a mitjà de cohesió i d’acció prosocial.
Proposa i s'integra activament fent aportacions enriquidores en les produccions artístiques col·laboratives afavorint la cohesió social.
Proposa i s'integra  correctament en les produccions artístiques col·laboratives afavorint la cohesió social.
S'integra de manera molt bàsica en les produccions artístiques col·laboratives afavorint la cohesió social.
Li costa integrar-se en les produccions artístiques col·laboratives que afavoreixen la cohesió social.
Artístic
D3
C10
CC10
Planteja de manera específica i brillant una composició musical basada en un text i proposa una creació ajustada als paràmetres textuals i musicals amb efectivitat.
Planteja de manera correcta una composició musical basada en un text i proposa una creació ajustada als paràmetres textuals i musicals amb correcció.
Planteja de manera molt bàsica una composició musical basada en un text, amb una creació que s'ajusta als paràmetres d'una manera molt elemental.
Li costa plantejar amb suficiència una composició musical basada en un text i  ajustada als paràmetres proposats.
Artístic
D3
C10
CC12